oo, mga ginoo, itoy kailangan nang di lamang ng ikabubuti ng kapuluang ito, hindi lamang ng ikabubuti ng boong sangkatauhan, kundi ikabuti ng pangalan ng espana, ng karangalan ng pangalang kastila, ng karangalan ng bayang ibero, sapagkat sa ibabaw ng lahat ng bagay ay mga kastila tayo at ang bandila ng espana ibp. at dinuluhan ang sulatin sa ganitong pangtapos: matahimik na yumao ang matapang na bayani, na humawak sa kapalaran ng bayang ito sa kapanahunang lubhang maligalig! matahimik na yumao upang lumangap ng malunas na simuy ng manzanares! kami ritoy maiiwan na wariy matatapat na taliba upang dalanginan ang kaniyang ala ala, hangaan ang kaniyang matatalinong kapasiyahan, at iganti ang kataksilang ginawa sa kaniyang mainam na handog, na makukuha rin namin sukdang kailanganing patuyuin ang mga dagat! ang gayong maalindog na relikia ay magiging isang walang pagkapawing tanda sa bayang ito ng kaniyang karilagan, kalamigang loob at katapangan.